Licenčni uvjeti i uvjeti korištenja "Moj paradies fotosvijet"

Licenčni uvjeti i uvjeti korištenja za uporabu i instalaciju softverskog proizvoda "Moj paradies fotosvijet" – izdanog od strane CeWe Color AG & Co. OHG, Meerweg 30-32, 26133 Oldenburg. Softver je proizvodi i vlasništvo CeWe Color AG & Co. OHG (u daljnjem tekstu "autor"), Meerweg 30-32, 26133 Oldenburg. 

Licenčni ugovor za krajnjeg korisnika

OVE OPĆE SMJERNICE I UVJETI PREDSTAVLJAJU LICENČNI UGOVOR IZMEĐU VAS I AUTORA I VLASNIKA I UTVRĐUJU UPORABU SOFTVERA ("SPORAZUM").
NAPUTAK ZA KORISNIKA: OVO JE UGOVOR. aKO INSTALIRATE SOFTVER, PRIHVAĆATE UVJETE OVOG LICENČNOG UGOVORA.

Licenca

Ovime Vam autor i vlasnik jamči opozivu i neizričitu licencu za uporabu softvera. Softver i svi patenti, autorska prava, marke, zaštitni znaci i razvoji koji se tiču softvera, vlasništvo su autora i zaštićeni su važećim pravom. Niste ovlašteni za korištenje vlasničkih prava ukoliko to nije utvrđeno u ovom sporazumu. Niste ovlašteni softver mijenjati, razvijati unatrag, unatrag kompilirati, povratno asemblirati, obrađivati, prodavati, iznajmljivati, davati u leasing, ili si priskrbiti bilo kakvu drugu komercijalnu korist od ovog softvera.  

Dužnosti korisnika licence

Prihvaćate da se softver smije upotrebljavati isključivo na osobnom računalu za naručivanje i prijenos Vaših digitalnih slika u fotografski laboratorij za upravljanje i obradu Vaših slikovnih datoteka. Ovime potvrđujete da imate pravo i da ste autorizirani prenijeti i ispisivati slike koje ste prenijeli.
Prihvaćate potpunu i isključivu odgovornost za podatke prenesene uporabom softvera. Prihvaćate da nećete upotrijebiti softver za prijenos slika s pornografskim sadržajem ili sadržajem seksualne prirode, ili slike koji su inače protivne običajima. Jamčite da autor, njegovi autorizirani ugovorni trgovci ili drugi suradnički laboratoriji neće biti učinjeni odgovornim za zahtjeve koji nastaju iz gore spomenutih razloga i da će takvima biti nadoknađena svaka šteta koja bi nastala zbog nepoštivanja ove dužnosti.

Jamstva i odgovornost

Autor poduzima sve moguće napore kako bi osigurao da će Vaše digitalne slike biti putem softvera prenesene u laboratorij, ili da možete izraditi CD-ROM sa svojim slikama i podacima za narudžbu.
Softver se isporučuje u svom aktualnom stanju. Autor i dobavljači učesnici ne jamče niti da softver odgovara svim Vašim zahtjevima, niti da će njegova izvedba funkcionirati bez prekida i grešaka.

Autor niti u kom slučaju nije odgovoran za nikakve štete, niti za smanjenje dobiti ili financijske gubitke, niti za indirektne štete kao što su izgubljeni ili uništeni podaci, neodrživi vremenski rasporedi, zahtjevi trećih ili druge posebne, slučajne ili posljedične štete koje nastaju zbog uporabe ili nestručne uporabe softvera, ukoliko autor nije odgovoran za hotimičnu grešku ili grubi nemar. 

Autor ne preuzima nikakvo jamstvo za pristup Internetu ili za prekid i/ili funkcioniranje Interneta bez greške. Internet je otvorena mreža i autor poduzima sve moguće korake kako bi zaštitio Vaše podatke. Autor ne može jamčiti zaštitu Vaših digitalnih slika niti da će Vaše digitalne slike za vrijeme prijenosa biti zaštićene ili da treći neće moći pristupiti do njih niti do podataka iz Vaših narudžbi.
Autor nije odgovaran za nikakve štete na Vašim slikovnim datotekama koje ste izazvali Vi ili druge osobe ili jedinice (uključivo, ali ne ograničeno na izravne ili posljedične štete), ili za promjenu, promjenu redoslijeda sortiranja, gubitak, uništenje, krađu, ili bilo kakav drugi oblik zloporabe Vaših digitalnih slika, osim u slučaju predumišljaja ili grubog nemara od strane autora.

Različito

Ovaj sporazum se sklapa na neodređeno vremensko razdoblje i može se u svako vrijeme otkazati od strane svih stranaka. Pri otkazu sporazuma dužni ste SOFTVER bez odgađanja obrisati sa svih nosioca podataka na kojima je spremljen, ili te iste nosioce podataka uništiti.
Autor ima pravo u svako vrijeme aktualizirati ove opće smjernice i uvjete. Vi prihvaćate da ste, od trenutka od kojeg biste dobili obavijest o takvoj promjeni, vezani na nove opće smjernice i uvjete.

Važeće pravo

Isključivo vrijedi pravo Savezne Republike Njemačke, osim UN kupovnog prava.

